**NÁRODNÁ RADA SLOVENSKEJ REPUBLIKY**

IX. volebné obdobie

VLÁDNY NÁVRH

**Ústavný zákon**

z ... 2024

**o ochrane pred útokmi chráneného živočícha**

Národná rada Slovenskej republiky sa uzniesla na tomto ústavnom zákone:

**Čl. 1**

**Úvodné ustanovenie**

Tento ústavný zákon ustanovuje podmienky, za splnenia ktorých priznáva vymedzeným subjektom právomoc na vykonanie zásahu proti chránenému živočíchovi za účelom ochrany života a zdravia človeka.

**Čl. 2**

**Vymedzenie pojmov**

Na účely tohto ústavného zákona sa rozumie:

1. chráneným živočíchom voľne žijúci medveď hnedý (Ursus arctos),

1. poľovníkom fyzická osoba, ktorá je držiteľom poľovného lístka podľa osobitného predpisu,[[1]](#footnote-1))
2. užívateľom poľovného revíru osoba podľa osobitného predpisu,[[2]](#footnote-2))
3. policajtom príslušník Policajného zboru,
4. zásahom usmrtenie chráneného živočícha.

**Čl. 3**

**Subjekty oprávnené na vykonanie zásahu**

Subjekty oprávnené na vykonanie zásahu sú

1. poľovník,
2. užívateľ poľovného revíru,
3. policajt,
4. Štátna ochrana prírody Slovenskej republiky[[3]](#footnote-3))prostredníctvom poverených, odborne spôsobilých osôb,
5. Správa národného parku[[4]](#footnote-4))prostredníctvom poverených, odborne spôsobilých osôb.

**Čl. 4**

**Oprávnené zásahy**

1. Subjekty podľa článku 3 sú oprávnené vykonať zásah v zastavanom území obce.[[5]](#footnote-5))
2. Policajt a Štátna ochrana prírody Slovenskej republiky sú oprávnené vykonať zásah vo vzdialenosti do 500 m od hranice zastavaného územia obce.
3. Užívateľ poľovného revíru je oprávnený vykonať zásah vo vzdialenosti do 500 m od hranice zastavaného územia obce, ak sa chránený živočích nachádza v poľovnom revíri, ktorého je užívateľom.
4. Správa národného parku je oprávnená vykonať zásah na území príslušného národného parku podľa osobitného predpisu[[6]](#footnote-6))v prípade hrozby ohrozenia života alebo zdravia človeka.
5. Ustanovenia osobitného predpisu[[7]](#footnote-7)) upravujúceho výnimky z podmienok ochrany chránených druhov, vybraných druhov rastlín a vybraných druhov živočíchov týmto ústavným zákonom nie sú dotknuté.

**Čl. 5**

**Vykonanie zásahu**

1. Poľovník a užívateľ poľovného revíru sú oprávnení vykonať zásah za podmienok podľa tohto ústavného zákona zbraňou podľa osobitného predpisu.[[8]](#footnote-8))
2. Policajt je oprávnený vykonať zásah podľa tohto ústavného zákona strelnou zbraňou podľa osobitného predpisu.[[9]](#footnote-9))
3. Na vykonanie zásahu Štátnou ochranou prírody Slovenskej republiky a Správou národného parku sa ustanovenia osobitného predpisu[[10]](#footnote-10)) nevzťahujú.

**Čl. 6**

**Postup po zásahu**

1. Subjekt oprávnený na vykonanie zásahu je povinný bezodkladne po vykonaní zásahu alebo pokusu o vykonanie zásahu oznámiť túto skutočnosť príslušnej organizácií ochrany prírody[[11]](#footnote-11)), s ktorou spíše písomný záznam. V písomnom zázname sa uvedie meno, priezvisko, trvalé bydlisko a kontaktný údaj subjektu, ktorý vykonal zásah alebo pokus o vykonanie zásahu, a dátum, čas, miesto a dôvod zásahu.
2. Originál záznamu o zásahu podľa odseku 1 archivuje príslušná organizácia ochrany prírody, ktorá bezodkladne zašle kópiu záznamu o zásahu miestne príslušnému okresnému úradu.
3. O postup podľa tohto ústavného zákona nepôjde, ak subjekt oprávnený na vykonanie zásahu poruší povinnosť podľa odseku 1.

**Čl. 7**

**Spoločné ustanovenia**

Všeobecný predpis o správnom konaní[[12]](#footnote-12)) sa nevzťahuje na konania podľa tohto ústavného zákona.

**Čl. 8**

**Účinnosť**

Tento ústavný zákon nadobúda účinnosť dňom vyhlásenia.

1. *) § 51 zákona č. 274/2009 Z. z. o poľovníctve a o zmene a doplnení niektorých zákonov* [↑](#footnote-ref-1)
2. ) *§ 2 písm. x) zákona č. 274/2009 Z. z. o poľovníctve a o zmene a doplnení niektorých zákonov* [↑](#footnote-ref-2)
3. *) § 65a zákona č. 543/2002 Z. z. o ochrane prírody a krajiny* [↑](#footnote-ref-3)
4. *)* *§ 65b zákona č. 543/2002 Z. z. o ochrane prírody a krajiny* [↑](#footnote-ref-4)
5. *) § 5 písm. l) zákona č. 200/2022 Z. z. o územnom plánovaní* [↑](#footnote-ref-5)
6. ) *§ 19 zákona č. 543/2002 Z. z. o ochrane prírody a krajiny* [↑](#footnote-ref-6)
7. *) § 40 zákona č. 543/2002 Z. z. o ochrane prírody a krajiny* [↑](#footnote-ref-7)
8. *) Zákon č. 274/2009 Z. z. o poľovníctve a o zmene a doplnení niektorých zákonov* [↑](#footnote-ref-8)
9. *) § 61 ods. 2 zákona č. 171/1993 Z. z. o Policajnom zbore* [↑](#footnote-ref-9)
10. *)* [*§ 24 ods. 3 písm. f)*](https://www.slov-lex.sk/pravne-predpisy/SK/ZZ/2009/274/#paragraf-24.odsek-3.pismeno-f)*a*[*h)*](https://www.slov-lex.sk/pravne-predpisy/SK/ZZ/2009/274/#paragraf-24.odsek-3.pismeno-h)*,*[*§ 55*](https://www.slov-lex.sk/pravne-predpisy/SK/ZZ/2009/274/#paragraf-55)*,*[*§ 56*](https://www.slov-lex.sk/pravne-predpisy/SK/ZZ/2009/274/#paragraf-56)*a*[*§ 65*](https://www.slov-lex.sk/pravne-predpisy/SK/ZZ/2009/274/#paragraf-65)*zákona č.*[*274/2009 Z. z.*](https://www.slov-lex.sk/pravne-predpisy/SK/ZZ/2009/274/) *o poľovníctve a o zmene a doplnení niektorých zákonov* [↑](#footnote-ref-10)
11. *) § 65a a 65b zákona č. 543/2002 Z. z. o ochrane prírody a krajiny* [↑](#footnote-ref-11)
12. *) Zákon č. 71/1967 Zb. o správnom konaní* [↑](#footnote-ref-12)